Ucraina: Un bărbat înarmat ține 20 de oameni ostatici, într-un autobuz din orașul Lutsk.
Un bărbat înarmat a luat ostatici aproximativ 20 de persoane, într-un autobuz. Incidentul are loc în orașul Lutsk, în vestul Ucrainei. La fața locului au fost trase focuri de armă, iar deocamdată nu au fost raportate victime.
Președintele ucrainean Volodymyr Zelensky a confirmat informațiile despre focurile de armă. Într-un mesaj postat pe Facebook, acesta a spus: "Focuri de armă au fost trase, autobuzul este avariat".Anton Geraschenko, adjunctul ministrului de Interne a spus că suspectul a sunat la poliția pentru a se autodenunța, prezentându-se cu numele de Maksin Plokhoy.Oficialul a adăugat că numele bărbatului coincide cu autorul unei cărți online despre viața în închisoare."Timp de 15 ani m-au reeducat, dar nu am fost reeducat. Contrar, am devenit mai mult din ceea ce sunt", se arată într-un pasaj al cărții, potrivit lui Geraschenko.ȘTIRE ÎNIȚIALĂUn bărbat înarmat a luat ostatici aproximativ 20 de persoane, într-un autobuz din orașul ucrainean Lutsk, anunță Euronews, care citează poliția locală."Un bărbat a preluat controlul autobuzului în care se află aproximativ 20 de persoane, în centrul orașului Lutsk. Suspectul are asupra sa explozivi și arme de foc", a transmis poliția, printr-un comunicat de presă.La fața locului au fost trase focuri de armă, iar deocamdată nu au fost raportate victime, potrivit comunicatului.Știre în curs de actualizare.